ພິທີຖະແຫຼງຂ່າວກ່ຽວກັບການຍົກຍ້າຍຊາວຄ້າຂາຍ ອອກຈາກຕະຫຼາດທາດຫຼວງຊົ່ວຄາວ ຈຳນວນ 500 ກວ່າຮ້ານ ໄປຢູ່ສະຖານທີ່ແຫ່ງໃໝ່ ໄດ້ມີຂຶ້ນວັນທີ 18 ກໍລະກົດ 2016 ທີ່ສຳນັກງານປົກຄອງເມືອງໄຊເຊດຖາ ນະຄອນຫຼວງວຽງຈັນ ໂດຍການຖະແຫຼງຂ່າວຂອງທ່ານ ພຸດທະພອນ ໂຄດປັນຍາ ຮອງເຈົ້າເມືອງໄຊເຊດຖາ ທັງເປັນຫົວໜ້າຄະນະກຳມະການສະເພາະກິດຍົກຍ້າຍ ຕະຫຼາດທາດຫຼວງຊົ່ວຄາວ ມີພາກສ່ວນກ່ຽວຂ້ອງ ແລະ ສື່ມວນຊົນເຂົ້າຮ່ວມ.
ອົງການປົກຄອງເມືອງໄຊເຊດຖາ ນະຄອນຫຼວງວຽງຈັນ ຮ່ວມກັບ ຫ້ອງການກະສິກໍາ ແລະປ່າໄມ້ເມືອງ ພ້ອມດ້ວຍອົງການປົກຄອງບ້ານຮ່ອງສຸພາບ ແລະ ປະຊາຊົນພາຍໃນບ້ານ ໄດ້ຈັດກິດຈະກໍາປ່ອຍປາ ຈໍານວນຫຼາຍກວ່າ 30.000 ໂຕ ລົງສູ່ໜອງນໍ້າທໍາມະຊາດ ໃນວັນອະນຸຮັກສັດນໍ້າ-ສັດປ່າແຫ່ງຊາດ ວັນທີ 13 ກໍລະກົດ ປະຈໍາປີ 2016.
ກະຊວງກະສິກຳ ແລະ ປ່າໄມ້ ພະແນກກະສິກຳ ແລະ ປ່າໄມ້ ນະຄອນຫຼວງວຽງຈັນ ແລະ ສະຫະກົມຊົນລະປະທານ ສສ ຫວຽດນາມ ບໍລິສັດ ຫຸ້ນສ່ວນຜະລິດຈັກສູບນ້ຳຮ້າຍເຊືອງ ໄດ້ເຊັນມອບ-ຮັບການນຳໃຊ້ຈັກສູບນ້ຳ ໂຄງການດົງໂພສີ ແລະ ທ່າພະ-ໜອງພົງ ເມືອງຫາດຊາຍຟອງ ນະຄອນຫຼວງວຽງຈັນ ໃຫ້ພະແນກກະສິກຳ ແລະ ປ່າໄມ້ ນະຄອນຫຼວງຮັບຜິດຊອບ ແລະ ນຳໃຊ້ໃຫ້ເກີດປະໂຫຍດ ໃນການສະໜອງນ້ຳໃຫ້ແກ່ການຜະລິດລະດູແລ້ງ-ລະດູຝົນຂອງໂຄງການຕາມແຜນການທີ່ວາງໄວ້.
ບັນຍາກາດວັນສະເຫລີມສະຫລອງກິລາກາຍຍະກຳແຫ່ງຊາດຄົບຮອບ 50 ປີ, ວັນໂອລິມປິກລາວຄົບຮອບ 38 ປີ ແລະ ວັນໂອລິມປິກສາກົນຄອບຮອບ 122 ປີ ທີ່ເດີນສະຫນາມຫລວງ. ໃນຕອນເຊົ້າວັນທີ 9 ກໍລະກົດ 2016. ເຊີ່ງປະກອບດ້ວຍ 3 ກິດຈະກຳຫລັກຄື: ຂີ່ລົດຖີບ, ເຕັ້ນແອໂຣບິກ ແລະ ຍ່າງເພື່ອສຸຂະພາບ. ເຊີ່ງໂອກາດນີ້ສຳລັບການຍ່າງເພື່ອສຸຂະພາບກໍເປັນກຽດເຂົ້າຮ່ວມໂດຍທ່ານ ປອ ສິນລະວົງ ຄຸດໄພທູນ ກຳມະການກົມການເມືອງ, ເຈົ້າຄອງນະຄອນຫລວງວຽງຈັນ, ທ່ານ ສີຫຸນ ສິດທິລືໄຊ ຮອງເຈົ້າຄອງ, ບັນດາເມືອງ, ພະແນກການຕ່າງໆ, ພະນັກງານລັດຖະກອນ, ຊາວຫນຸ່ມ-ເຍົາວະຊົນ, ທະຫານ-ຕຳຫລວດ, ປະຊາຊົນຊາວນະຄອນວຽງຈັນ ແລະ ພາກສ່ວນກ່ຽວຂ້ອງອື່ນໆ ກໍເຂົ້າຮ່ວມຢ່າງເປັນຂະບວນຟົດຟື້ນ....!!!
ໂດຍ: ວຽງຈັນວັນໃຫມ່ ຂ່າວສານທັນສະໄຫມ ເພື່ອຊາວວຽງ.
ພາບ: The.Jack
ທີ່ມາຂໍ້ມູນຈາກ: Vientiane-New-dayວຽງຈັນວັນໃໝ່
(ສພຊ) ຕອນເຊົ້າວັນທີ 1 ກໍລະກົດ 2016 ທີ່ຫ້ອງປະຊຸມສະພາປະຊາຊົນ ນະຄອນຫຼວງວຽງຈັນ ໄດ້ຈັດກອງປະຊຸມ ປຶກສາຫາລື ແຜນການລົງເຄື່ອນ ໄຫວພົບປະປະຊາຊົນ ແລະເຜີຍແຜ່ຜົນສຳເລັດກອງປະຊຸມຄັ້ງປະຖົມມະລືກ ຂອງສະພາແຫ່ງຊາດຊຸດທີ VIII ແລະສະພາປະຊາຊົນນະຄອນຫຼວງວຽງຈັນ ຊຸດທີ I ໂດຍການເປັນປະທານຂອງທ່ານ ອານຸພາບ ຕຸນາລົມ ກຳມະການ ສູນກາງພັກ, ປະທານສະພາປະຊາຊົນນະຄອນຫຼວງວຽງຈັນ